
ПРИЈЕДЛОГ
На основу члана 22. Закона о стварним правима (''Службени гласник Републике Српске'' број 124/08, 58/09, 95/11, 60/15 и 107/19), члана 39. Закона о локалној самоуправи (''Службени гласник Републике Српске'' број 97/16 и 36/19) и члана 27. Статута града Зворник – пречишћен текст (''Службени гласник града Зворник'' број 5/17) Скупштина града Зворник на 36. редовној сједници одржаној                         2020. године, донијела је                                
OДЛУКУ

о  куповини некретнина означених као 
кп.бр. 2682 КО Роћевић
I
Град Зворник ће извршити куповину непокретности означених као кп.бр. 2682 Бара, њива 4. класе, површине 2351 м2 уписана у пл.бр. 700 КО Роћевић  на име посједника Стојановић Гојка Радивоје са 1/1. 
II
Земљиште из тачке I ове одлуке се купује ради обезбјеђивања замјенске парцеле за гробље у МЗ Роћевић.
III
Земљиште из тачке I ове одлуке се купује за купопродајну цијену од 11.755,00 КМ (словима: једанаестхиљадаседамстотинапедесетпетконвертибилнихмарака).



                                IV
Овлашћује се Градоначелник Зворника да може закључити уговор о купопродаји земљишта из тачке I ове одлуке.               
V
Ова одлука ступа на снагу осмог дана од дана објављивања у ''Службеном гласнику града Зворник''.  

ОБРАЗЛОЖЕЊЕ УЗ ПРИЈЕДЛОГ ОДЛУКЕ
ПРАВНИ ОСНОВ

Правни основ је садржан у члану 22. Закона о стварним правима којим је прописано да непокретностима које су у власништву јединица локалне самоуправе, као носиоца  права својине јавног права, располаже управља и користи  орган који је по закону надлежан, и  члану 30. Закона о локалној самоуправи  којим је између осталог прописано да скупштина јединице локалне самоуправе  доноси одлуке о прибављању, управљању и располагању имовином града.

РАЗЛОГ ЗА ДОНОШЕЊЕ

Стојановић Радивоје из Роћевића је понудио граду Зворник  своје земљиште наведено у одлуци ради обезбјеђивања замјенске парцеле за гробље у МЗ Роћевић.
У поступку је ангажован вјештак пољопривредне струке Марко Благојевић  из Братунца, који је земљиште процијенио.
Сматрам да је приједлог одлуке у складу са Законом о стварним правима те предлажем скупштини њено усвајање. 

